કોઇ ઋષિ તપ કરે એટલે ઇન્દ્રને ડર લાગે. આવા પૌરાણિક પ્રસંગોમાં બહું ઉડું રહસ્ય હોય છે. ઇન્દ્ર સતાધીશ છે. વૈભવ સંપન્ન છે. પોતાની સતા જવાનો તેને ડર હોય છે. સતા ટકાવવા સતત જાગૃત રહે છે, પરિણામે એકાદ ઋશિ તપ કરવા લાગે કે તરત જ તેની સતા ઝૂંટવી લેવા તો તપ નહિ કરતો હોય એવી બીક લાગે છે. આવા ભીરૂ સતાધીશ સમાજનું શું ભલુ કરી શકે? સમાજની ધારણા બદલવાનું તેમનું ગજુ નહિ. શ્રીમદ આદ શંકરાચાર્ય કહે છે." પુત્રાવપિ ધનભાજમ ભીતિઃ" વૈભવશાળી પણ બીકણ હોય છે. તેમને કીર્તિની ભૂખ હોય છે. લોકોને જે જોઇએ, લોકોને જે ગમે, તે માટે પૈસા ખર્ચવા તૈયાર હોય છે અને વાહ વાહ થાય અને તોજ લોકમાન્ય થવાયને? પછી ભલે પાછળથી નીંદા થતી હોય.